बागलुङ सुधार केन्द्र सेमिफाइनल प्रवेश
बागलुङमा जारी ‘अर्ना जेसीज कप’ फुटबल प्रतियोगिताको दोस्रो संस्करणमा बागलुङ सुधार केन्द्र सेमिफाइनल प्रवेश गरेको छ । 
बागलुङ — बागलुङमा जारी ‘अर्ना जेसीज कप’ फुटबल प्रतियोगिताको दोस्रो संस्करणमा बागलुङ सुधार केन्द्र सेमिफाइनल प्रवेश गरेको छ । मंगलबार भएको क्वाटरफाइनल खेलमा बागलुङ सुधार केन्द्रले गुठी युनाइटेडलाई ट्राइबेकरमा ३ का विरुद्ध ४ गोलअन्तरले पराजित गरेको हो । बाङगेचउर मैदानमा भएको खेलमा निर्धारित समयभर दुवै तर्फका गोल भएन । उत्कृष्ट प्रदर्शन गरे पनि खेल बराबरीमा पुगेको थियो ।त्यसअघि चिल्ड्रेन लाइफ स्पोर्ट क्लबलाई ५–० गोलले पराजित गर्दै बागलुङ सुधार केन्द्र क्वाटरफाइनल प्रवेश गरेको थियो । सोमबार रुद्रेपिपल युवा क्लब र आदर्श विद्यामन्दिर क्वाटरफाइनल प्रवेश गरेका छन् । सेमीफाइनल यात्राका लागि नेपाली सेनाको श्रीमेहर गण र म्याग्दी जिल्ला फुटबल संघ भिड्ने आयोजक बागलुङ जेसीजका अध्यक्ष गणेश महतोले जानकारी दिए । 